CELEX: 32010R0556
Language: hu
Date: 2010-06-24 00:00:00
Title: A Tanács 556/2010/EU rendelete ( 2010. június 24. ) a volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK rendelet módosításáról

25.6.2010   
            
            
               HU
            
            
               Az Európai Unió Hivatalos Lapja
            
            
               L 159/9
            
         A TANÁCS 556/2010/EU RENDELETE
   (2010. június 24.)
   a volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikke (2) bekezdésére,
   tekintettel a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló, 2004. október 11-i 2004/694/KKBP tanácsi közös álláspontra (1),
   tekintettel a Bizottság és az Unió külügyi és biztonságpolitikai főképviselője közös javaslatára,
   mivel:
   
               (1)
            
            
               A volt Jugoszláviában elkövetett humanitárius bűncselekményeket vizsgáló nemzetközi törvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló, 2004. október 11-i 1763/2004/EK rendelet (2) a 2004/694/KKBP közös állásponttal összhangban rendelkezik azon pénzeszközök és gazdasági erőforrások befagyasztásáról, amelyek olyan természetes személyhez tartoznak, annak tulajdonában vagy birtokában vannak, aki ellen az ICTY eljárást indított.
            
         
               (2)
            
            
               Helyénvaló az 1763/2004/EK rendeletet a szankcionálási gyakorlatnak egyrészt az illetékes hatóság meghatározását és másrészt az uniós joghatóságról szóló cikket érintő újabb változásaihoz igazítani. Az egyértelműség érdekében számos módosítandó cikket teljes terjedelmében újra kell szövegezni.
            
         
               (3)
            
            
               Az 1763/2004/EK rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1763/2004/EK rendelet a következőképpen módosul:
   
               1.
            
            
               a 3. cikk helyébe a következő szöveg lép:
               „3. cikk
               (1)   A 2. cikktől eltérve, a II. mellékletben felsorolt honlapokon feltüntetett tagállami illetékes hatóságok az általuk megfelelőnek vélt feltételekkel engedélyezhetik egyes befagyasztott pénzeszközök vagy gazdasági erőforrások felszabadítását, vagy az azokhoz való hozzáférést, annak megállapítása után, hogy az érintett pénzeszközök vagy gazdasági erőforrások:
               
                           a)
                        
                        
                           alapvető kiadások fedezéséhez szükségesek, beleértve az élelmiszerek, a bérlet vagy a jelzálog, a gyógyszerek és az orvosi kezelések, az adók, a biztosítási díjak és a közművek költségeit;
                        
                     
                           b)
                        
                        
                           kizárólag ésszerű szakértői díjak és jogi szolgáltatások költségeivel kapcsolatos térítések kifizetésére szolgálnak;
                        
                     
                           c)
                        
                        
                           kizárólag a befagyasztott pénzeszközök vagy gazdasági erőforrások szokásos eszköztartási és megtartási díjainak, valamint szolgáltatási díjainak kiegyenlítésére szolgálnak; vagy
                        
                     
                           d)
                        
                        
                           rendkívüli kiadások fedezéséhez szükségesek, feltéve, hogy az érintett tagállam az engedély megadását megelőzően legalább két héttel közölte a többi tagállammal és a Bizottsággal a különleges engedély megadása alapjául szolgáló indokokat.
                        
                     (2)   A tagállamok tájékoztatják a többi tagállamot és a Bizottságot az (1) bekezdés alapján megadott engedélyekről.”;
            
         
               2.
            
            
               a 4. cikk helyébe a következő szöveg lép:
               „4. cikk
               (1)   A 2. cikktől eltérve, a II. mellékletben felsorolt honlapokon feltüntetett tagállami illetékes hatóságok engedélyezhetik bizonyos befagyasztott pénzeszközök vagy gazdasági erőforrások felszabadítását, amennyiben az alábbi feltételek teljesülnek:
               
                           a)
                        
                        
                           a pénzeszközök vagy a gazdasági erőforrások azon időpont előtt létrehozott bírói, közigazgatási vagy választott bírósági zálogjog tárgyát képezik, amikor a 2. cikkben említett természetes személyt felvették az I. mellékletbe, vagy azokra ugyanezen időpont előtt hozott bírói, közigazgatási vagy választott bírósági ítélet vonatkozik;
                        
                     
                           b)
                        
                        
                           a pénzeszközök vagy a gazdasági erőforrások felhasználása kizárólag az ilyen jelzálog által fedezett, vagy az ilyen ítéletben érvényesnek elismert igények kielégítésére történik, az ilyen igényekkel rendelkező személyek jogait szabályozó alkalmazandó törvények és rendeletek által állított korlátokon belül;
                        
                     
                           c)
                        
                        
                           a zálogjog vagy ítélet nem az I. mellékletben felsorolt természetes személy javát szolgálja;
                        
                     
                           d)
                        
                        
                           a zálogjog vagy ítélet elismerése nem ellentétes az érintett tagállam közrendjével.
                        
                     (2)   A tagállamok tájékoztatják a többi tagállamot és a Bizottságot az (1) bekezdés alapján megadott engedélyekről.”;
            
         
               3.
            
            
               a 7. cikk helyébe a következő szöveg lép:
               „7. cikk
               (1)   A jelentésekre, a bizalmas kezelésre és a szakmai titoktartásra vonatkozó szabályok rendelkezéseinek sérelme nélkül, a természetes és jogi személyek, a szervezetek és testületek:
               
                           a)
                        
                        
                           az állandó lakóhelyük vagy székhelyük szerinti tagállamnak a II. mellékletben felsorolt weboldalakon feltüntetett illetékes hatóságai részére haladéktalanul megadnak minden olyan információt, amely elősegíti e rendelet betartását, például a 2. cikknek megfelelően befagyasztott számlákra és pénzösszegekre vonatkozóan, és ezt az információt közvetlenül vagy a II. mellékletben felsorolt weboldalakon megjelölt illetékes hatóságon keresztül továbbítják a Bizottságnak; valamint
                        
                     
                           b)
                        
                        
                           ezen információk ellenőrzése során együttműködnek az említett illetékes hatósággal.
                        
                     (2)   A közvetlenül a Bizottsághoz beérkezett bármely információt az érintett tagállamok rendelkezésére kell bocsátani.
               (3)   Az e cikkel összhangban rendelkezésre átadott és átvett információkat kizárólag azokra a célokra lehet felhasználni, amelyekre azokat átadták vagy átvették.”;
            
         
               4.
            
            
               a szöveg a következő cikkel egészül ki:
               „11a. cikk
               (1)   A tagállamok kijelölik a 3., 4. és 7. cikkben említett illetékes hatóságokat, és feltüntetik megnevezésüket a II. mellékletben felsorolt weboldalakon. A tagállamok a Bizottságot a II. mellékletben felsorolt weboldalaik címeinek megváltozásáról e változások megvalósulását megelőzően értesítik.
               (2)   A tagállamok 2010. július 15-ig értesítik a Bizottságot illetékes hatóságaikról – ideértve illetékes hatóságaik elérhetőségét is –, és bármilyen későbbi módosításról is haladéktalanul tájékoztatják a Bizottságot.”;
            
         
               5.
            
            
               a 12. cikk helyébe a következő szöveg lép:
               „12. cikk
               E rendelet alkalmazandó:
               
                           a)
                        
                        
                           az Unió területén, beleértve annak légterét is;
                        
                     
                           b)
                        
                        
                           valamely tagállam joghatósága alá eső bármely légi vagy vízi jármű fedélzetén;
                        
                     
                           c)
                        
                        
                           az Unió területén vagy azon kívül tartózkodó bármely személyre, aki valamelyik tagállam állampolgára;
                        
                     
                           d)
                        
                        
                           valamely tagállam joga szerint alapított vagy létrehozott jogi személyre, szervezetre vagy testületre;
                        
                     
                           e)
                        
                        
                           bármely olyan jogi személyre, szervezetre vagy testületre, amely üzleti tevékenységét teljes egészében vagy részben az Unión belül folytatja.”;
                        
                     
         
               6.
            
            
               a II. melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2010. június 24-én.
      
         
            a Tanács részéről
         
         
            az elnök
         
         J. BLANCO LÓPEZ
      
   
   
      (1)  HL L 315., 2004.10.14., 52. o.
   
      (2)  HL L 315., 2004.10.14., 14. o.
   
      MELLÉKLET
      
         
            „II. MELLÉKLET
            
               A 3., 4. és 7. cikkben említett illetékes hatóságokra vonatkozó információkat tartalmazó honlapok és az Európai Bizottság értesítési címe
            
            
                         
                     
                     
                        BELGIUM
                        http://www.diplomatie.be/eusanctions
                     
                  
                         
                     
                     
                        BULGÁRIA
                        http://www.mfa.government.bg
                     
                  
                         
                     
                     
                        CSEH KÖZTÁRSASÁG
                        http://www.mfcr.cz/mezinarodnisankce
                     
                  
                         
                     
                     
                        DÁNIA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        NÉMETORSZÁG
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ÉSZTORSZÁG
                        http://www.vm.ee/est/kat_622/
                     
                  
                         
                     
                     
                        ÍRORSZÁG
                        http://www.dfa.ie/home/index.aspx?id=28519
                     
                  
                         
                     
                     
                        GÖRÖGORSZÁG
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        SPANYOLORSZÁG
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        FRANCIAORSZÁG
                        http://www.diplomatie.gouv.fr/autorites-sanctions/
                     
                  
                         
                     
                     
                        OLASZORSZÁG
                        http://www.esteri.it/UE/deroghe.html
                     
                  
                         
                     
                     
                        CIPRUS
                        http://www.mfa.gov.cy/sanctions
                     
                  
                         
                     
                     
                        LETTORSZÁG
                        http://www.mfa.gov.lv/en/security/4539
                     
                  
                         
                     
                     
                        LITVÁNIA
                        http://www.urm.lt/sanctions
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        MAGYARORSZÁG
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        MÁLTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        HOLLANDIA
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        AUSZTRIA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        LENGYELORSZÁG
                        http://www.msz.gov.pl
                     
                  
                         
                     
                     
                        PORTUGÁLIA
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        ROMÁNIA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SZLOVÉNIA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SZLOVÁKIA
                        http://www.foreign.gov.sk
                     
                  
                         
                     
                     
                        FINNORSZÁG
                        http://formin.finland.fi/kvyhteistyo/pakotteet
                     
                  
                         
                     
                     
                        SVÉDORSZÁG
                        http://www.ud.se/sanktioner
                     
                  
                         
                     
                     
                        EGYESÜLT KIRÁLYSÁG
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Az Európai Bizottság értesítési címe:
            
            
                        European Commission (Európai Bizottság)
                     
                  
                        DG External Relations (Külkapcsolati Főigazgatóság)
                     
                  
                        Directorate A. Crisis Platform and Policy Coordination in CFSP (A. Igazgatóság – Válságplatform és közös kül- és biztonságpolitikai koordináció)
                     
                  
                        Unit A2. (A2. csoport) Crisis Response and PEACE Building (Válsághelyzetek kezelése és békeépítés)
                     
                  
                        CHAR 12/106
                     
                  
                        B-1049 Brussels/Brüsszel (Belgium)
                     
                  
                        E-mail: relex-sanctions@ec.europa.eu
                     
                  
                        Tel.: (32-2) 295 55 85
                     
                  
                        Fax: (32-2) 299 08 73”